Vita:Albánia történelme

message: (Áthozat a Vita:Zsóry Gyógy- és Strandfürdőről, Linkomannak címezve)
Más kérdés, ha már összetalálkoztunk, te öreg róka lehetsz itt a wikin. Csinálom Albánia történelmét, és ahogy aggódva elnézem, kicsit hosszú lesz, van erre bármiféle wiki-alapelv? Most tartok 38 ezer bájtnál, lesz vagy 60 ezer a végén. Nem találtam semmit, csak azt, hogy Nicaragua történelme a negyedik leghosszabb szócikk, és a vitalapján nem volt senki részéről semmi ágálás a hosszúság ellen. Szóval ami belefér? :-)Pasztilla 2006. október 26., 17:23 (CEST)
thread_title:  Nem túl hosszú? 

message: Szia, Adapa, köszönöm a lázas tevékenységet, itt a lapon, de még messze van a szétdarabolás:-) Ezt csak azért mondom, mert a török függőség/uralom is változni fog.Pasztilla 2006. november 3., 08:49 (CET)
thread_title: szétdarabolás

message: Az alábbi, Mazarin07 által beszúrt passzust kitöröltem, és visszaállítottam a szócikket Adapa korábbi változatára.
replies: text: :Zog király a magyar-amerikai szülőktől származó Geraldine Apponyi grófnőt vette feleségül. Egy fényképen látta a grófnőt, akit "Magyarország fehér rózsájának" neveztek, és első látásre beleszeretett.
Indokaim:
* Albánia történelmét nagy vonalakban tárgyaló szócikkről van szó (ahogy arról a bevezetőben is szó esik), amelybe meglátásom szerint e romantikus részletekben (fénykép, fehér rózsa, első látás) burjánzó passzus nem illik bele. Van a korszakot részletesebben kifejtő Albánia a két világháború között szócikk, és van I. Zog szócikk is, ahová e részletek talán beférhetnének, bár magam leginkább az Apponyi Géraldine szócikkbe érzem leginkább skrupulusmentesen beszúrhatónak.
* Apponyi Géraldine e kontextusban szükséges mértékben említtetik az Albánia a két világháború között szócikkben.
Pasztilla 2007. január 22., 17:56 (CET)

text: Ebben a nagy törlési hévben annyit talán mégiscsak érdemes lenne megemlíteni, nagyon röviden, hogy Albánia utolsó királynője magyar-amerikai szépség volt, még akkor is, ha Apponyi Géraldinenek van külön szócikke.Mazarin07 2007. január 24., 10:59 (CET)
Kedves Mazarin07, én nem tudok többet mondani annál, mint hogy ez már így is hosszú cikk, 40 Kb körül, és ha valamit, hát leginkább törölni kellene belőle. És ismét: ott vannak az allapok, amelyek részletesen tárgyalják Albánia történelmének egyes szakaszait, az e korra vonatkozó Albánia a két világháború között szócikkben ott van Géraldine. Nem látom be, hogy bármennyire volt is magyar, mint Zog felesége miféle hatalmas vagy akármilyen szerepet játszott az albán történelemben ahhoz, hogy ebben a főcikkben benne legyen. Pasztilla 2007. január 24., 11:07 (CET)

text: Kedves Mazarin07, a Wikipédia nagy előnye a paírlexikonokkal szemben, hogy a belső linkekkel könnyedén át lehet menni az egyik szócikkből a másikba, tehát az összefüggő mondanivalót súlyozni lehet, mi hová való.

text: A kérdést úgy is fel lehet vetni, hogy aki Albánia történelme iránt érdeklődik, annak Apponyi Géraldine miért ott kell teljes részletességgel róla olvasnia, miért nem az Apponyi Géraldine szócikkben?

text: Ezt a kérdést nem "törlésnek" kellene nevezned, hanem struktúrált szerkesztésnek. A Wikipédiában nem előny, ha ugyanarról több szócikkben azonos mélységben írunk.--Linkoman 2007. január 24., 11:18 (CET)

text: Nézd, engem teljesen ki lehet elégíteni egy olyan bejegyzéssel, hogy "I. Zog király felesége a magyar-amerikai szépség, Apponyi Géraldine volt". Ennél ne kell több, se kevesebb.Mazarin07 2007. január 24., 13:48 (CET)
Könyörögve kérlek, írd be az Albánia a két világháború között szócikkbe, de ne ebbe a már így is hosszú, Albánia történelmét nagy vonalakban, stb., stb., lásd fentebb cikkbe. Pasztilla 2007. január 24., 14:34 (CET)

text: Annyiban egyetértek a bíboros úrral, hogy egy ilyen fontos magyar vonatkozás nagyon is helyet érdemel, sőt. A mi szempontunkból ez a tény a cikk egyéb szempontjain is felülemelkedhetik. | Bennó   idemondjad/mitművelt  2007. február 23., 00:28 (CET)
replies: text: :szvsz Albánia történelmének nagy része szempontjából Apponyi Géraldine tényleg nem annyira releváns, és már így is hosszú a cikk. elég, ha benne van Zog cikkében meg a részletesebb történelem cikkben. – Alensha  üzi 2007. február 23., 00:36 (CET)

text: pfuj, ez színtiszta női féltékenység. Téged bezzeg nem kért feleségül az albán király, mi?! :o) | Bennó   idemondjad/mitművelt  2007. február 23., 00:44 (CET)
thread_title:  Mazarin07 2007. január 22., 14:42 szerkesztésének törlése 

message: A következő képeket törölték vagy törlésre jelölték a Commonson. Mielőtt eltávolítod a képet a szócikkből, ellenőrizd a commonsos lapját, hátha időközben visszavonták a törlési jelölést, vagy eleve tévedés volt. A kivett képet próbáld meg helyettesíteni egy másikkal. 
Ezt az üzenetet a CommonsTicker írta.
*   
-- CommonsTicker vita 2008. március 2., 19:26 (CET)
thread_title:  Képfigyelmeztetés 

message: Eljárást indítottak a cím megvonására itt: Wikipédia:Javaslatok kiemelt szócikkek felülvizsgálatára/Albánia történelme. --Karmela posta 2015. december 4., 17:11 (CET)
thread_title:  Kiemelt marad-e ez a cikk? 

message: Ez a lap elavult és ütközik a következővel:
https://hu.wikipedia.org/wiki/Alb%C3%A1nia_%C3%A1llam-_%C3%A9s_korm%C3%A1nyf%C5%91inek_list%C3%A1ja
2013 óta Edi Rama ( https://en.wikipedia.org/wiki/Edi_Rama ) a miniszterelnök.
Üdvözlettel
--efendi vita 2016. december 27., 13:07 (CET)
replies: text: szia! Ez egészen pontosan egy félmondat, ettől még nem lesz elavult az egész lap (bár valóban ráférne egy átnézés). Pasztilla 2016. december 27., 17:08 (CET)
thread_title:  Ütközés elavultság miatt